“Гадел”мәчете бетми торган мал, кимеми торган бүләк – китап нәшер итте

	Изге Рамазан аебызда нур өстенә нур өстәп, Казанның “Гадел” мәчете дин кардәшләребезгә бүләк әзерләде: узган атнада гына “Монда гыйлем, монда нур”- “Здесь знаний свет, здесь свет души” дигән китап бастырып, мәхәлләдәшләрен шатландырды.	 Киң катлау укучыларга тәкъдим ителгән әлеге дини, публицистик басма «Гадел» мәчет-мәдрәсәсе комлексының күпкырлы эшчәнлеген яктырта. Биредә бөтен эшләрнең чишмә башында торган меценат Фирдинат Әхмәтҗановның якты истәлеге, имамнарның, мәхәлләгә йөрүчеләрнең һәм остаз-мөгаллимнәрнең хәтирәләре, уку-укыту эшчәнлеге, вәгазь-нәсихәтләре тупланды. “Иман нуры”, “Белем нуры”, “Ташка басылган тарих” һәм “Һәр вәгазь – күңел дәвасы” бүлекләреннән торган китап мәчет-мәдрәсә тарихын барлап, аның бүгенге көндә халык белән эшләү, инсаннарыбызны дин-ислам юлына тартудагы һәм якшәмбе мәктәпләренең эш тәҗрибәсе белән уртаклашуны максат итә. Һәм китапны Казанның “Гадел” мәчетендә (Оренбург тракты, 193) табарга мөмкин.   
	---	
Матбугат.ру

	№ --- | 21.05.2018	


